open-index/open-wikipedia-markdown huggingface dataset:
Hyppolit, the Butler

Το ***Hyppolit, the Butler*** (πρωτότυπος τίτλος: ***Hyppolit, a lakáj***) είναι ουγγρική ασπρόμαυρη κωμική - σατιρική ταινία του 1931, σε σκηνοθεσία Ιστβάν Σέκελι. Πρόκειται για μία από τις πρώτες ομιλούσες ταινίες του ουγγρικού κινηματογράφου. Το σενάριο της ταινίας το έγραψε ο Κάρολι Νότι, το οποίο βασίστηκε στο ομώνυμο θεατρικό του Ιστβάν Ζάγκον. Πρωταγωνιστούν οι Γκιούλα Σόρτος, Γκιούλα Κάμπος και Παλ Γιάβορ.

Το 1999, η ταινία μετονομάστηκε από το *Hippolyt, a lakáj* στο *Hyppolit, a lakáj*. Το 2000, Ούγγροι κριτικοί του κινηματογράφου τη συμπεριέλαβαν ανάμεσα στις 12 καλύτερες ταινίες του ουγγρικού κινηματογράφου. Το φιλμ από τη στιγμή της παραγωγής του έχει προβληθεί αρκετές φορές στους κινηματογράφους της χώρας. Το 2008, το Ουγγρικό Μητρώο Κινηματογράφου, την επεξεργάστηκε και αποκατέστησε ψηφιακά. Έχει κυκλοφορήσει και σε DVD και Blu-ray.

## Πλοκή
Ο Ματίας Σνάιντερ είναι ένας τυπικός αγράμματος νεόπλουτος, ο οποίος είχε την τύχη να γίνει γρήγορα πλούσιος. Παρά την ταπεινή του καταγωγή, η γυναίκα του, ζει μία "αριστοκρατική" και "σοφιστικέ" ζωή. Όταν αργότερα προσλαμβάνει έναν μπάτλερ, τον Ιππόλυτο, ο οποίος είναι μορφωμένος, και ο οποίος υπηρετεί σε σπίτια τα τελευταία 27 χρόνια και έχει ταξιδέψει σε όλο τον κόσμο, όλη τους η ζωή αλλάζει. Ο Σνάιντερ ξυρίζει το μουστάκι του, φορά κατάλληλα ρούχα για το δείπνο και τρώει γαλλικά φαγητά αντί αυτά που του αρέσουν, ενώ η γυναίκα του αρχίζει τη γυμναστική και τη σωστή διατροφή.

Στο ενδιάμεσα, η κόρη τους, η Τέρκα, ερωτεύεται τον πρώην οδηγό του Ίστβαν Μπένεντεκ, ο οποίος κρατά μυστικό το ότι έχει δίπλωμα στη μηχανική. Η μητέρας της, ωστόσο, προτιμά για γαμπρό της έναν καθωσπρέπει νέο, αλλά λίγο νοητικά καθυστερημένο, τον Μάκατς. Ο θειός επίσης αυτουνού έχει και αξίωμα στην πόλη.

Τα πράγματα αλλάζουν ξανά στη ζωή τους, όταν ο Ιππόλυτος πείθει τον Σνάιντερ να βγει ραντεβού με την Μίμι, μία τραγουδίστρια και χορεύτρια ενός κακόφημου νυχτερινού κέντρου. Σε κάποια φάση, όταν η οικογένεια είχε ένα σημαντικό δείπνο με τον θείο του Μάκατς, εισβάλει η Μίμι και προκαλεί σκάνδαλο. Τέλος, η Τέρκα, αποφασίζει να πάρει τον άντρα που αγαπά.

## Διανομή ρόλων
* Γκιούλα Σόρτος ως ο μπάτλερ ο Ιππόλυτος
* Γκιούλα Κάμπος ως ο Ματίας Σνάιντερ
* Μίσι Χαράστι ως η σύζυγος του Ματίας
* Εύα Φενιβέσι ως Τέρκα, η κόρη του Ματίας
* Γκιούλα Γκόζον ως ο Μάκατς
* Μίσι Έρντελι ως Μιμί
* Παλ Γιάβορ ως Ίστβαν Μπένεντεκ
* Σάντορ Γκοθ ως ο θείος του Μάκατς
* Έρνο Σένες ως Τομπίας
* Μάρσα Σιμόν ως Γιούλσα

## Παραπομπές


## Εξωτερικοί σύνδεσμοι
* 1933 review in The New York Times
* http://easterneuroepeanfilms.blogspot.com/2011_05_01_archive.html
*

Κατηγορία:Ταινίες του 1931
Κατηγορία:Ουγγρόφωνες ταινίες
Κατηγορία:Ασπρόμαυρες ταινίες
Κατηγορία:Ουγγρικές ταινίες
Κατηγορία:Σατιρικές ταινίες
Νικόλαος της Σουηδίας

Ο **Νικόλαος της Σουηδίας** (Σουηδικά: *Nicolas av Sverige*, 15 Ιουνίου 2015) είναι το δεύτερο παιδί και ο μοναδικός γιος της Πριγκίπισσας Μαγδαληνής, Δούκισσας του Χέλσινγκλαντ και του Γιέστρικλαντ και του Κρίστοφερ Ο'Νιλ. Είναι ενδέκατος στην γραμμή διαδοχής του σουηδικού θρόνου, ενώ την στιγμή της γέννησής του ήταν έκτος.

## Γέννηση
Ο *Νικόλαος Παύλος Γουσταύος* γεννήθηκε στις 15 Ιουνίου 2015 στο Νοσοκομείο Νταντέρουντ της Στοκχόλμης. Η γέννηση του έγινε δεκτή, με χαιρετισμό των 21 πυροβόλων όπλων, στο νησί Σκεπσχόλμεν, απέναντι από το Βασιλικό Παλάτι στην πρωτεύουσα της Στοκχόλμης, επίσης στο Γκέτεμποργκ, το Χέρνεσαντ, την Κάρλσκρουνα και στο Μπούντεν. Στις 17 Ιουνίου ανακοινώθηκαν τα ονόματά του και ο τίτλος του, στο κρατικό συμβούλιο από τον παππού του, βασιλιά Κάρολο ΙΣΤ΄ Γουσταύο.

Μια ευχαριστήρια δοξολογία πραγματοποιήθηκε στο βασιλικό παρεκκλήσι του παλατιού, στις 18 Ιουνίου 2015 για να γιορταστεί η γέννησή του.

Στις 11 Οκτωβρίου 2015 τελέστηκε η βάφτιση του, στο βασιλικό παρεκκλήσι του παλατιού Ντρότνινγκχολμ. Νονοί του ήταν ο θείος του Πρίγκιπας Κάρολος Φίλιππος (αδελφός της μητέρας του), η Νατάσα Αμπενσπέργκ-Τράουν και ο Ερρίκος Ντ'Αμπό (θείοι του πατέρα του), ο Γουσταύος Μάγκνουσον (εξάδελφος της μητέρας του), η Καταρίνα φον Χόρν και ο Μάρκο Βάϊσελφις (φίλοι των γονιών του).
 
## Τίτλοι
***15 Ιουνίου 2015 - 6 Οκτωβρίου 2019**: *Η Βασιλική Υψηλότητα* Πρίγκιπας Νικόλαος της Σουηδίας, Δούκας του Όνγκερμανλαντ
***7 Οκτωβρίου 2019 - έως σήμερα**: Πρίγκιπας Νικόλαος της Σουηδίας, Δούκας του Όνγκερμανλαντ

### Τιμητικές διακρίσεις
**Σουηδικές**
* : Ιππότης του Βασιλικού Τάγματος του Σεραφείμ (15 Ιουνίου 2015, παρουσιάστηκε 11 Οκτωβρίου 2015)
* : Ιππότης του Τάγματος του Καρόλου ΙΓ΄ (15 Ιουνίου 2015)

## Παραπομπές


## Εξωτερικοί σύνδεσμοι
*Royal Court of Sweden- Prince Nicolas

|-

|-
|colspan=3|**Γραμμή διαδοχής**

Κατηγορία:Οίκος των Μπερναντότ
Κατηγορία:Σουηδοί ευγενείς
Ρωσική απογραφή του 2010

Η **Ρωσική απογραφή του 2010** (ρωσικά: Всеросси́йская пе́репись населе́ния 2010 го́да) είναι η πρώτη απογραφή που έλαβε χώρα στη Ρωσία μετά το 2002 και η δεύτερη μετά τη διάλυση της Σοβιετικής Ένωσης. Οι προετοιμασίες για την απογραφή έλαβαν χώρα το 2007, και πραγματοποιήθηκε από τις 14 Οκτωβρίου έως τις 25 Οκτωβρίου.

## Η απογραφή
Η απογραφή ήταν αρχικά σχεδιασμένη για να πραγματοποιηθεί τον Οκτώβριο του 2010, ωστόσο μεταφέρθηκε για το 2013, για δήθεν οικονομικούς λόγους, παρόλο που υποτέθηκε ότι τα πολιτικά κίνητρα άσκησαν επιρροή στην απόφαση. Ωστόσο, στα τέλη του 2009, ο Πρωθυπουργός της Ρωσίας Βλαντιμίρ Πούτιν ανακοίνωσε ότι η Ρωσική Κυβέρνηση πρόορισε 10,5 δισεκατομμύρια ρούβλια για την πραγματοποίηση της απογραφής στην αρχικά σχεδιασμένη περίοδο (τον Οκτώβριο του 2010).

## Αποτελέσματα
Τα αποτελέσματα έδειξαν ότι ο πληθυσμός ήταν 142.9 εκατομμύρια κάτοικοι. Σε σύγκριση με την προηγούμενη απογραφή, ο πληθυσμός έχει μειωθεί κατά 2.3 εκατομμύρια (1.6%). Σύμφωνα με την απογραφή του 2010, ο αστικός πληθυσμός ήταν 105.3 εκατομμύρια, ενώ ο αγροτικός πληθυσμός ήταν 37.5 εκατομμύρια. Το ποσοστό αστικοποίησης είναι προς το παρόν 73.7%. Η μέση ηλικία είναι 38 χρόνια. 

Στην εθνική σύνθεση, κυριαρχούν οι Ρώσοι, αποτελώντας το 80.9% του πληθυσμού.

## Αναμνηστικά νομίσματα
Η Τράπεζα της Ρωσίας έκδωσε δύο αναμνηστικά νομίσματα για την απογραφή, στις 2 Αυγούστου του 2010. Αυτά είναι τα κέρματα των 3 και 10 ρουβλίων.

## Δείτε επίσης
*μικρογραφία|Ένα κέρμα 3 ρουβλιών, για τον εορτασμό της απογραφής του 2010Δημογραφία της Ρωσίας 

## Παραπομπές


## Εξωτερικοί σύνδεσμοι

* Τελικά αποτελέσματα της Ρωσικής απογραφής του 2010 
* Αποτελέσματα της Ρωσικής απογραφής του 2010
* Επίσημη ιστοσελίδα της απογραφής του 2010  

Κατηγορία:Κοινωνία της Ρωσίας
Εσπερίδες (πεταλούδες)

Οι **Εσπερίδες** είναι οικογένεια των Λεπιδόπτερων στην οποία κατατάσσονται 3.500 περίπου είδη από τα συνολικά 18.000.

Παραδοσιακά, οι Εσπερίδεςτοποθετήθηκαν σε μια μονοτυπική υπεροικογένεια, την Hesperioidea, επειδή είναι μορφολογικά διακριτές από τις άλλες πεταλούδες, οι οποίες ανήκουν κυρίως στην τυπική υπεροικογένεια πεταλούδας Papilionoidea.

Κατηγορία:Λεπιδόπτερα
Ιωάννης Γκέκας

Ο **Ιωάννης Γκέκας** (1866 – ;) ήταν Έλληνας πολιτικός.

## Βιογραφικά στοιχεία

Γεννήθηκε στο Γαρδίκι Τρικάλων. Σπούδασε νομική και ιδιώτευσε ως δικηγόρος στη Λάρισα. Στους Βαλκανικούς Πολέμους συμμετείχε ως πολιτικός σύμβουλος στο επιτελείο του διαδόχου Κωνσταντίνου. Εξελέγη βουλευτής Λάρισας στις εκλογές του εκλογές του 1912 και επανεξελέγη σε αυτές του 1915. Στις γερουσιαστικές εκλογές του 1929 εξελέγη γερουσιαστής Ευβοίας με τριετή θητεία. Παράλληλα ανέλαβε αντιπρόεδρος της Γερουσίας.

## Παραπομπές


## Εξωτερικοί σύνδεσμοι
*Ιωάννης Γκέκας στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες γερουσιαστές
Κατηγορία:Βουλευτές Λάρισας
Αλκιβιάδης Δουλγερίδης

Ο **Αλκιβιάδης Δουλγερίδης** (1884 – ;) ήταν Έλληνας πολιτικός.

## Βιογραφικά στοιχεία

Ήταν χειρούργος. Εξελέγη βουλευτής Αθηνών στις εκλογές του εκλογές του 1926 με το Κόμμα Φιλελευθέρων. Στις γερουσιαστικές εκλογές του 1929 εξελέγη γερουσιαστής Αττικής και Βοιωτίας με εννιαετή θητεία. 

## Παραπομπές


Κατηγορία:Έλληνες γερουσιαστές
Κατηγορία:Βουλευτές Αθηνών
Θεολόγος Εξηντάρης

Ο **Θεολόγος Εξηντάρης** (1862 – ;) ήταν Έλληνας πολιτικός.

## Βιογραφικά στοιχεία

Γεννήθηκε στα Μάλγαρα ή Μαλγάρους της Ανατολικής Θράκης το 1887 και ήταν αδελφός του Γεωργίου Εξηντάρη. Ήταν έμπορος και στην ιδιοκτησία του είχε αλευρόμυλους. 

Εξελέγη βουλευτής Ραιδεστού στις εκλογές του εκλογές του 1920. Στις γερουσιαστικές εκλογές του 1929 εξελέγη γερουσιαστής Σερρών με το Κόμμα Φιλελευθέρων για εννιαετή θητεία. 

## Παραπομπές


Κατηγορία:Έλληνες γερουσιαστές
Κατηγορία:Βουλευτές Ραιδεστού
Κατηγορία:Βουλευτές εκλεγμένοι με το κόμμα των Φιλελευθέρων
Ευάγγελος Ευαγγέλου

Ο **Ευάγγελος Ευαγγέλου** ήταν Έλληνας συνδικαλιστής ηγέτης, τυπογράφος, ο οποίος διετέλεσε και γερουσιαστής κατά το Μεσοπόλεμο.

## Βιογραφικά στοιχεία
Ο Ευαγγέλου καταγόταν από τα Τρίκαλα. Στα νεανικά χρόνια του είχε κλίση προς το σοσιαλισμό. Συμμετείχε στην πρώτη Διοίκηση του Εργατικού Κέντρου Θεσσαλονίκης, το οποίο είχε συσταθεί το 1917 υπό την εποπτεία της  Προσωρινής Κυβέρνησης του Ελ. Βενιζέλου.. Tον Οκτώβριο του 1918 έλαβε μέρος στο ιδρυτικό συνέδριο της Γενικής Συνομοσπονδίας Εργατών Ελλάδος (ΓΣΕΕ), στη Διοίκηση της οποίας και εκλέχτηκε, εκπροσωπώντας εργάτες της Θεσσαλονίκης.. Τον επόμενο μήνα, ο Ευαγγέλου συμμετείχε εκ μέρους της ΓΣΕΕ, με την ιδιότητα του παρατηρητή, στο ιδρυτικό συνέδριο του Σοσιαλιστικού Εργατικού Κόμματος Ελλάδος (ΣΕΚΕ, το μετέπειτα ΚΚΕ).

Στις γερουσιαστικές εκλογές του 1929 εξελέγη γερουσιαστής του εκλογικού Συλλόγου Εργατών για τριετή θητεία, ενώ ανεδείχθη και σε γραμματέα της Γερουσίας. Διετέλεσε μέλος του Δ.Σ. του ΙΚΑ, που είχε συσταθεί τον Οκτώβριο του 1934. Επειδή η έναρξη της λειτουργίας του καθυστερούσε, οι εργατικές οργανώσεις (η ΓΣΕΕ και η κομμουνιστική Ενωτική ΓΣΕΕ) έκαναν μεγάλη κινητοποίηση στις 4 Αυγούστου 1934 και εξήγγηλαν απεργία των εργατών για την επομένη, 5 Αυγούστου. Η δράση αυτή έδωσε την πρόφαση στον Ι. Μεταξά να κηρύξει δικατορία στις 4 Αυγούστου. Ο Ευαγγέλου, που τότε ήταν αναπληρωτής γενικός γραμματέας της ΓΣΕΕ και πρόεδρος του Εργατικού Κέντρου Αθήνας συνελήφθη, όπως και οι άλλοι εργατικοί ηγέτες, από το νέο καθεστώς, το οποίο τον εξόρισε στον Αϊ-Στράτη.. 

## Παραπομπές


## Εξωτερικοί σύνδεσμοι
*Ευάγγελος Ευαγγέλου στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες γερουσιαστές
Κατηγορία:Συνδικαλιστές
Πατρίς (εφημερίδα Κέρκυρας)

Η εφημερίδα ***Πατρίς*** εκδιδόταν στην Κέρκυρα το διάστημα 1849-1851. Το πρώτο φύλλο κυκλοφόρησε στις 15 Ιανουαρίου 1849. Το σχήμα του εντύπου ήταν 51×44 εκατοστά. Ήταν δίγλωσση (Ελληνικά – Γαλλικά) και τετράστηλη. Κύριοι συντάκτες ήταν ο Πέτρος «Βράιλας»-Αρμένης και ο Ναπολέων Ζαμπέλης. Μεταξύ άλλων, με την εφημερίδα συνεργάστηκαν, ο Ανδρέας Κάλβος και ο Ιωάννης Πετριτσόπουλος. Μέχρι της 13 Ιανουαρίου 1851, οπότε και σταμάτησε την κυκλοφορία της, εξέδωσε 104 φύλλα.

Βασικές αρχές του εντύπου, σύμφωνα με τον ιδρυτή της Πέτρο Βράιλα-Αρμένη αποτελούσαν τη «Διατήρηση και ανάπτυξη του εθνισμού, τη μεταρρύθμιση του συντάγματος, τη βελτίωση των νόμων και τη βελτίωση της κοινωνίας»

## Παραπομπές


## Ενδεικτική βιβλιογραφία
* Πυλαρινός, Θεοδόσης: *Γλωσσικός Πατριωτισμός: Οι αγώνες για την καθιέρωση της γλώσσας του ελληνικού λαού από τον Βράϊλα Αρμένη στην κερκυραϊκή εφημερίδα «Πατρίς» έως τον Λορέντζο Μαβίλη στη Βουλή των Ελλήνων*, Αναγνωστική Εταιρία Κερκύρας, Κέρκυρα 2013

Κατηγορία:Εφημερίδες με τόπο έκδοσης την Κέρκυρα
Κατηγορία:Πρώην εφημερίδες στην ελληνική γλώσσα
Σούπερ Καπ Ελλάδας (κολύμβηση)

Στο 1ο και τελευταίο μέχρι στιγμής Σούπερ Καπ κολύμβησης που ολοκληρώθηκε στο Εθνικό κολυμβητήριο του Πειραιά, ο Ολυμπιακός αναδείχθηκε  Κυπελλούχος Ελλάδας για το 2015.

Η ομάδα του Πειραιά συγκέντρωσε 265 βαθμούς και κατέλαβε την 1η θέση, αφήνοντας 2ο τον Ωκεανό της Πατρινής πρωταθλήτριας Νόρας Δράκου με 172. Στην τρίτη θέση ήταν ο Εθνικός Πειραιά, με 108, ενώ την τελική πεντάδα συμπλήρωσαν ΑΝΟ Γλυφάδας και Ποσειδών Ιλισίων, συγκεντρώνοντας από 78 βαθμούς.

Η τελική βαθμολογία:
# Ολυμπιακός- 265
# Ωκεανός- 172
# ΕΟΦΠ- 108
# ΑΝΟ Γλυφάδας- 78
# ΚΟ Ποσειδών Ιλισίων- 78
# ΑΝΟ Αργυρόπουλης- 76
# Γλαύκος Περιστερίου- 74
# Ολυμπιάδα 73- 56
# ΑΟΦΠ- 55
# ΝΕ Πατρών- 48
# Ιωνικός-40
# Α.Ο Ολυμπιάδα Πετρούπολης-34
# Γ.Σ Περιστερίου- 32
# Ποσειδών Ιωαννίνων- 24
# Α.Ο Ηλυσιακός- 23
# ΑΕ Χαϊδαρίου- 17
# ΝΟ Χανίων- 16
# Δελφίνια Περιστερίου-15
# ΝΟ Χαλκίδας- 14
# ΝΟΒΑ-7

Κατηγορία:Κολύμβηση στην Ελλάδα
Ευγένιος Ιορδάνου

Ο **Ευγένιος Ιορδάνου** (1866 - ;) ήταν Έλληνας πολιτικός.

## Βιογραφικά στοιχεία

Ήταν καπνέμπορος από την Καβάλα. Εξελέγη βουλευτής Δράμας στις 3 Μαΐου 1916 σε αναπληρωματική εκλογή. και επανεξελέγη σε αυτές του 1912. Στις γερουσιαστικές εκλογές του 1932 εξελέγη γερουσιαστής Καβάλας με τριετή θητεία. Διετέλεσε δήμαρχος Καβάλας κατά τις περιόδους 1918 - 1920 και 1925 - 1929.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Δράμας
Ουρανικά σύμφωνα

Τα **ουρανικά σύμφωνα** στην φωνητική είναι σύμφωνα κατά την προφορά των οποίων χρησιμοποιείται το πίσω μέρος της γλώσσα και έρχεται σε επαφή με το μπροστινό μέρος του ουρανίσκου. Σε φωνητικό επίπεδο, τα ουρανικά σύμφωνα της νέας ελληνικής είναι τα κλειστά [ɟ] και [c], τα τριβόμενα [ʝ] και [ç], το έρρινο [ɲ] και το πλάγιο [ʎ], κανένα από τα οποία δεν είναι φώνημα.

## Παραπομπές
Αντώνιος Ζησιμόπουλος

Ο **Αντώνιος Ζησιμόπουλος** ήταν Έλληνας πολιτικός.

## Βιογραφικά στοιχεία

Ήταν δικηγόρος. Εξελέγη βουλευτής Μεσσηνίας στις εκλογές του 1910 (Νοεμβρίου) και επανεξελέγη σε αυτές του 1912. Στις 8 Δεκεμβρίου 1929 εξελέγη γερουσιαστής Μεσσηνίας, αντί του αποβιώσαντος Ανδρέα Κοκκέβη, με τριετή θητεία. 

Απεβίωσε την 1 Νοεμβρίου 1931 εν ενεργεία γερουσιαστής.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Μεσσηνίας
Δήμος Κερήνειας

Ο **Δήμος Κερήνειας** ήταν βραχύβιος δήμος της πρώην Επαρχίας Καλαβρύτων που συστάθηκε το 1835 και καταργήθηκε το 1837.

## Διοικητική ιστορία
Ο δήμος συστάθηκε με βασιλικό διάταγμα στις 20 Απριλίου του 1835 ως δήμος της Επαρχίας Καλαβρύτων του Νομού Αχαΐας και Ήλιδος. Κατατάχθηκε στους δήμους Γ΄ Τάξεως και έδρα του ορίστηκε ο οικισμός  Κλαπατσούνα. Οι οικισμοί που τον αποτελούσαν ήταν οι εξής: Κλαπατσούνα, Βιλιβίνα, Δίγελα, Δουμενά, Βάλτα, Άγιος Παντελεήμονας, Μονή Πλατανίτσας.

Με το Β.Δ. της 16ης Ιανουαρίου του 1837 ο Δήμος Κερήνειας καταργήθηκε και οι οικισμοί που τον αποτελούσαν προσαρτήθηκαν στο γειτονικό Δήμο Σελινόης του ίδιου νομού.

## Πηγές

* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* 
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Κερήνειας. eetaa.gr. Ανακτήθηκε: 25/04/2017.

Κατηγορία:Παλαιότεροι δήμοι της Ελλάδας
Κατηγορία:Δήμος Καλαβρύτων
Κατηγορία:Ιστορία της Αχαΐας
Οικογένεια Καραπάνου

Η **οικογένεια Καραπάνου** είναι παλιά οικογένεια της Άρτας και του Ξηρόμερου. 

Τα μέλη της διατηρούσαν τεράστιες εκτάσεις στην Άρτα καθώς και στη Γλυφάδα. 

## Μέλη

* Καραπάνος
** Φώτιος Καραπάνος, αγωνιστής της επανάστασης, βουλευτής, έπαρχος και γιος του Καραπάνου
** Καραπάνου, σύζυγος Κώστα Μαγγίνα και κόρη του Καραπάνου
*** Τάτσης Μαγγίνας, βουλευτής, γερουσιαστής, υπουργός και γιος της Καραπάνου
** Κωνσταντίνος Καραπάνος, πολιτικός και γιος του Καραπάνου
*** Γεράσιμος Καραπάνος, κτηματίας και γιος του Κωνσταντίνου
**** Ιωάννης Καραπάνος, γιος του Γεράσιμου
***** Περικλής Καραπάνος, βουλευτής και γιος του Ιωάννη
***** Γεράσιμος Καραπάνος, επιχειρηματίας, λόγιος και γιος του Ιωάννη
****** Φρόσω Καραπάνου, ψυχαναλύτρια και κόρη του Γεράσιμου
**** Κωνσταντίνος Καραπάνος, τραπεζίτης, γαιοκτήμονας, βουλευτής, υπουργός, σύζυγος Μαρίας Χρηστάκη Ζωγράφου και γιος του Γεράσιμου
***** Ελένη Καραπάνου, σύζυγος Γεωργίου Αντώνιου Καποδίστρια και κόρη του Κωνσταντίνου
****** Μαρία Δεσύλλα - Καποδίστρια, δήμαρχος Κέρκυρας, ευεργέτης, σύζυγος σε πρώτο γάμο του Λουδοβίκο Σκάρπα και σε δεύτερο του Σταμάτη Δεσύλλα
***** Αλέξανδρος Καραπάνος, κτηματίας, διπλωμάτης, βουλευτής, σύζυγος Μαρίας Λαζάρου Βούλγαρη και γιος του Κωνσταντίνου
****** Χριστίνα Καραπάνου, σύζυγος Μιχαήλ Μελά και κόρη του Αλεξάνδρου
***** Πύρρος Καραπάνος, κτηματίας, βουλευτής, γερουσιαστής και γιος του Κωνσταντίνου

## Παραπομπές
Αντώνιος Γαρουφαλιάς

Ο **Αντώνιος Γαρουφαλιάς** (1867 – 1939) ήταν Έλληνας πολιτικός.

## Βιογραφικά στοιχεία

Ήταν γιος του Πέτρου Γαρουφαλιά. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος. Αδερφός του ήταν ο Ευάγγελος Γαρουφαλιάς. Το 1899 εξελέγη δήμαρχος Άρτας. Εξελέγη βουλευτής Άρτας για πρώτη φορά στις εκλογές του εκλογές του 1906 και επανεξελέγη σε αυτές του 1910 (Αυγούστου και Νοεμβρίου), του 1915 και του 1923.

Ήταν παντρεμένος και γιος του ήταν ο Γεώργιος Γαρουφαλιάς, πολιτευτής.

## Παραπομπές


Κατηγορία:Βουλευτές Άρτας
Κατηγορία:Οικογένεια Γαρουφαλιά
Πέτρος Ε. Γαρουφαλιάς

Ο **Πέτρος Γαρουφαλιάς** (1836 – 1902) ήταν Έλληνας πολιτικός.

## Βιογραφικά στοιχεία

Ήταν γιος του Ευάγγελου Γαρουφαλιά. Ήταν έμπορος στην Άρτα και το 1883 εξελέγη δημοτικός σύμβουλος σε αυτή. Εξελέγη βουλευτής Άρτας στις εκλογές του εκλογές του 1885.

Ήταν παντρεμένος και παιδιά του ήταν οι Ευάγγελος, Αντώνιος και Μάρκος Γαρουφαλιάς.

## Παραπομπές


Κατηγορία:Βουλευτές Άρτας
Κατηγορία:Οικογένεια Γαρουφαλιά
Δημήτριος Γαρουφαλιάς

Ο **Δημήτριος Γαρουφαλιάς** (1904 – 1978) ήταν Έλληνας πολιτικός μηχανικός και πολιτικός.

## Βιογραφικά στοιχεία

Ήταν γιος του Ευάγγελου Γαρουφαλιά. Αδερφός του ήταν ο Πέτρος Γαρουφαλιάς. Σπούδασε πολιτικός μηχανικός στο ΕΜΠ. Στις εκλογές του 1963 εξελέγη βουλευτής Πρεβέζης με την Ένωση Κέντρου.

## Παραπομπές


Κατηγορία:Οικογένεια Γαρουφαλιά
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Πρέβεζας
Κατηγορία:Έλληνες πολιτικοί του 20ού αιώνα
1,3-κυκλοεπταδιένιο

Το **1,3-κυκλοεπταδιένιο** (αγγλικά: *1,3-cycloheptadiene*) είναι οργανική χημική ένωση, που περιέχει άνθρακα και υδρογόνο, δηλαδή υδρογονάνθρακας, με μοριακό τύπο **[[C7H10|C<sub>7</sub>H<sub>10</sub>]]**.  Πιο συγκεκριμένα, το 1,3-κυκλοεπταδιένιο είναι ένα εξαιρετικά εύφλεκτο συζυγές [δηλαδή εναλλάξ απλοί και τουλάχιστον δύο (2) διπλοί δεσμοί] κυκλοεπταδιένιο, δηλαδή συζυγές κυκλοαλκαδιένιο με επταμελή δακτύλιο, που, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο διαυγές υγρό. Έχει πάνω από 66 ισομερή θέσης.

## Ονοματολογία

Η ονομασία «κυκλοεπταδιένιο» προέρχεται από την ονοματολογία κατά IUPAC. Συγκεκριμένα, το πρόθεμα της κύριας ονομασίας «επτ-» δηλώνει την παρουσία επτά (7) ατόμων άνθρακα στην κύρια (και εδώ μοναδική) ανθρακική αλυσίδα (εδώ δακτυλίου), το ενδιάμεσο «-διεν-» δείχνει την παρουσία δύο (2) διπλών δεσμών στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, δηλαδή ότι είναι υδρογονάνθρακας. Το αρχικό πρόθεμα «κυκλο-» δηλώνει την παρουσία ενός (1) ισοκυκλικού δακτυλίου στο μόριο της ένωσης.  Η σχετική θέση των διπλών δεσμών δίνεται με τους αριθμούς θέσης, που προκύπτουν μετά από αρίθμηση της κύριας αλυσίδας.

## Χημικές ιδιότητες και παράγωγα

Παρουσιάζει τις ιδιότητες συζυγούς διενίου. Δίνει αντιδράσεις προσθήκης, συνήθως πρώτα 1,4- και έπειτα 2,3-. Η σειρά των αντιδράσεων προσθήκης είναι δυνατό να μεταβληθεί, με την επιλογή των κατάλληλων συνθηκών.

### Αντιδράσεις Diels–Adler
Δίνει αντιδράσεις Diels–Adler, τόσο ως διένιο, όσο και ως διενόφιλο. Παραδείγματα: 
* Αντιδρώντας ως διένιο με αιθένιο, παράγεται Δ1,7-δικυκλο[5.2.0]εννεένιο: χωρίς-πλαίσιο|50x50εσ\mathrm{+ CH_2=CH_2 \xrightarrow{} }χωρίς-πλαίσιο|80x80εσ 
* Αντιδρώντας ως διενόφιλο με 1,3-βουταδιένιο, παράγεται 2,9-δικυκλο[5.4.0]ενδεκαδιένιο: χωρίς-πλαίσιο|50x50εσ\mathrm{+ CH_2=CHCH=CH_2 \xrightarrow{} }χωρίς-πλαίσιο|80x80εσ 
### Οζονόλυση
Με επίδραση όζοντος (οζονόλυση) σε 1,3-κυκλοεπταδιένιο, παράγεται ασταθές οζονίδιο που τελικά διασπάται σε (κυρίως) 1,2,3,4-κυκλοεπτανοτετραόνη:

## Πηγές πληροφόρισης

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985: Σελ.126, 6.1.
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991

## Αναφορές


Κατηγορία:Κυκλοαλκένια
Κατηγορία:Αλκαδιένια
Κατηγορία:C7
Πύρρος Καραπάνος

Ο **Πύρρος Καραπάνος** ήταν Έλληνας πολιτικός και κτηματίας.

## Βιογραφικά στοιχεία

Ήταν γιος του Κωνσταντίνου Καραπάνου και της Μαρίας Ζωγράφου. Από την πλευρά του πατέρα του καταγόταν από την Οικογένεια Καραπάνου ενώ από την πλευρά της μητέρας του από την Οικογένεια Ζωγράφου. Αδερφός του ήταν ο Αλέξανδρος Καραπάνος. Εξελέγη βουλευτής Άρτας στις εκλογές του 1905 και επανεξελέγη σε αυτές του 1905 και του 1910 (Νοεμβρίου). Στις γερουσιαστικές εκλογές του 1929 εξελέγη γερουσιαστής Άρτας για εννιαετή θητεία.

Κληρονόμησε από τον πατέρα του εκτάσεις στη νότια πλευρά της Αθήνας, την σημερινή Γλυφάδα, μέρος των οποίων άρχισε να πουλάει σε οικοδομικούς συνεταιρισμούς. Υπήρξε διευθυντής της Υπηρεσίας Αυτοκινήτων του Στρατού και οδηγός του Βασιλιά Κωνσταντίνου κατά τους Βαλκανικούς Πολέμους.

Ήταν παντρεμένος και δεν είχε παιδιά.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Άρτας
Πυρρος
Κατηγορία:Οικογένεια Ζωγράφου
Άνι Φίσερ

Η **Άνι Φίσερ** (ουγγρικά: *Annie Fischer*, 5 Ιουλίου 1914 - 10 Απριλίου 1995) ήταν Ουγγαροεβραία πιανίστα της κλασσικής μουσικής. Γεννήθηκε στη Βουδαπέστη, από Εβραίος γονείς, και στην ίδια πόλη σπούδασε μουσική στην *Μουσική Ακαδημία Franz Liszt*. Το 1933, κέρδισε στον *Διεθνή Διαγωνισμό Πιάνου Franz Liszt*, στη Βουδαπέστη. Σε όλη της την καριέρα, κυρίως έπαιζε στην Ευρώπη και στην Αυστραλία, πηγαίνοντας ελάχιστες φορές στις ΗΠΑ. Ήταν παντρεμένη με τον μουσικολόγο και κριτικό Άλανταρ Τοθ, με τον οποίον γνωρίστηκαν στη Σουηδία.  Όταν, πέθανε την έθαψαν δίπλα του.

Το παίξιμο της ήταν γνωστό για την εκφραστικότητα του. Σπουδαίοι πιανίστες την επαίνεσαν μεταξύ αυτών ο Όττο Κλέμπερερ και ο Σβιατοσλάβ Ρίχτερ, ο τελευταίος μάλιστα είχε πει: «*Η Άνι Φίσερ είναι μία σπουδαία καλλιτέχνιδα, με σπουδαίο πνεύμα και γνήσια εμβρίθεια*». Το ρεπερτόριο της εμπεριείχε κυρίως έργα των Μότσαρτ, Μπετόβεν, Μπραμς, Σούμπερτ και Σούμαν. Και ποτέ δε σταμάτησε να δέχεται επαίνους από τους κριτικούς και βραβεία.

Κατά την περίοδο της δεκαετίας του 1950 ξεκίνησε να κάνεις και ηχογραφήσεις. Η δισκογραφική της κληρονομία σήμερα συμπεριλαμβάνει πολλά ζωντανά κονσέρτα, τα οποία έχουν κυκλοφορήσει τόσο σε CD όσο και σε DVD, καθώς και άλλα. Η σπουδαιότερη της όμως συνεισφορά σε αυτό είναι 32 σονάτες που ηχογράφησε του Μπετόβεν. Για αυτό, εργάστηκε περίπου 15 χρόνια. Εξ αιτίας του τελειομανή χαρακτήρα της, αυτό το έργο δεν κυκλοφόρησε ποτέ όσο ακόμα εκείνη ζούσε, παρά μόνο μετά θάνατον. Το έργο πλέον κυκλοφορεί και έχει αναγνωριστεί ευρέως.

## Παραπομπές


## Εξωτερικοί σύνδεσμοι
* Ανεπίσημη ιστοσελίδα: Annie Fischer Legendary Pianist (with Biography,Discography,Concertography and Rare Photos)  created and managed by Yuan Huang, Dec.2014

Κατηγορία:Πιανίστες
Θερινό πανεπιστήμιο (πολιτική)

Το **θερινό πανεπιστήμιο** (γαλλικά: *université d'été*) είναι η γενικότερη ονομασία η οποία δίδεται, στη Γαλλία, σε μια συγκέντρωση αγωνιστών και υπευθύνων ενός πολιτικού ή συλλογικού κινήματος για διάστημα ολίγων ημερών στα τέλη των θερινών διακοπών, γενικώς στα τέλη Αυγούστου έως τις αρχές Σεπτεμβρίου. Συχνά προσκαλούνται πανεπιστημιακοί, διανοούμενοι, ερευνητές ή και παράγοντες της αστικής κοινωνίας για σειρά διαλέξεων, συζητήσεων και επιμόρφωσης. Οι συγκεκριμένες ημερίδες έχουν ως στόχο την επιμόρφωση, την εμβάθυνση ή τον στοχασμό αναφορικά με τα σχέδια του εν λόγω κινήματος σε ένα ανεπίσημο και χαλαρότερο πλαίσιο. Για τα κόμματα, το θερινό πανεπιστήμιο σηματοδοτεί συχνά την επανέναρξη της πολιτικής χρονιάς, έπειτα από την θερινή διακοπή.

Σύμφωνα με την εφημερίδα *[[La Croix]]*, τα θερινά πανεπιστήμια γεννήθηκαν ως ιδέα στις Ηνωμένες Πολιτείες της Αμερικής στην διάρκεια της δεκαετία του 1870, όταν τα πανεπιστήμια αποφάσισαν να ανοίξουν τους χώρους τους κατά την διάρκεια της θερινής περιόδου, προκειμένου οι καθηγητές της πρωτοβάθμιας και δευτεροβάθμιας εκπαίδευσης να έχουν την δυνατότητα να εμβαθύνουν τις γνώσεις τους. Στη Γαλλία, η συγκεκριμένη ιδέα απέκτησε νέα διάσταση όταν στην διάρκεια της δεκαετίας του 1970 έπειτα από τα γεγονότα του Μαΐου του 68 και προκειμένου η πολιτική να βρεθεί εκ νέου στο επίκεντρο μέσω ενός διαφορετικής αντίληψης τρόπου, συγκεντρώσεις, φόρουμ και συνέδρια δημιουργήθηκαν, όπου μπορούσε να μετάσχει το σύνολο των αγωνιστών και υποστηρικτών ενός κινήματος.

## Παραπομπές


Κατηγορία:Διαλέξεις
2Cellos

Οι **2Cellos** (συχνά αναφέρονται και ως **2CELLOS**) είναι κροατικό ντουέτο, το οποίο αποτελείται από τον Λούκα Σούλιτς και τον Στέπαν Χάουσερ. Το 2011, υπέγραψαν συμβόλαιο με την Sony Masterworks και έκτοτε έχουν κυκλοφορήσει 4 άλμπουμ, στα οποία ερμηνεύουν γνωστά κομμάτια της ποπ και της ροκ, καθώς και θέματα ταινιών, συνήθως μόνο με τα τσέλο τους. Το ντουέτο έχει κάνει αρκετές διεθνείς παραστάσεις, ενώ έχει συμμετάσχει και σε τηλεοπτικά σόου, όπως στο *[[Glee]]* και στο *[[The Bachelor]]*.

Ο Σούλιτς γεννήθηκε στη Σλοβενία, ενώ ο Χάουσερ στην Κροατία. Αμφότεροι έχουν κάνει κλασικές σπουδές, ενώ συναντήθηκαν στο διδακτορικό τους, στην Κροατία. Η πρώτη αναγνωρισιμότητα για το ντουέτο ήρθε όταν έκαναν με δύο τσέλο τη rock διασκευή του τραγουδιού *[[Smooth Criminal]]* του Μάικλ Τζάκσον και, ανεβάζοντάς το στο YouTube, απέκτησαν απευθείας εκατομμύρια θεάσεις. Συγκεκριμένα, μέσα στις πρώτες δύο εβδομάδες σημείωσαν 3 εκατομμύρια προβολές, ενώ έως και τον Μάιο του 2016, το βίντεο είχε 8 εκατομμύρια. Πλέον έχει ξεπεράσει τις 25 εκατομμύρια.

Το πρώτο του άλμπουμ, το *[[2Cellos (άλμπουμ)|2Cellos]]*, κυκλοφόρησε το 2011, και περιείχε διασκευές από γνωστά ροκ συγκροτήματα, όπως οι Guns N' Roses, AC/DC, U2, Nirvana, Muse κ.ά. Την ίδια χρονιά έκανα και περιοδεία με τον Βρετανό θρύλο της ποπ-ροκ, Έλτον Τζον. Το δεύτερο άλμπουμ τους κυκλοφόρησε το 2013, και έπιασε την πρώτη θέση των ιαπωνικών charts, τον Αύγουστο, του ίδιου έτους. Το 2015, κυκλοφόρησε το τρίτο άλμπουμ τους, ονόματι *Celloverse*.  Το 2017, κυκλοφόρησε το τέταρτο άλμπουμ τους, στο οποίο συμμετείχε και Συμφωνική Ορχήστρα του Λονδίνου. Ο Σούλιτς είχε δηλώσει: "Αγαπάμε τους AC/DC όσο και τον Μπαχ", με τον Χάουσερ να συμπληρώνει: "και οι δύο είναι απλοί και πειστικοί σε αυτό που κάνουν".

## Δισκογραφία
* *[[2Cellos (άλμπουμ)|2Cellos]]* (2011, Sony Masterworks) 
* *[[In2ition]]* (2013, Sony Masterworks) 
* *[[Celloverse]]* (2015, Sony Masterworks)
* *[[Score (άλμπουμ, 2Cellos)|Score]]* (2017, Sony Masterworks)

## Διακρίσεις
### Porin

### Japan Gold Disc Award

### MTV Europe Music Awards

### ''Večernjak'''s Rose

## Παραπομπές


## Εξωτερικοί σύνδεσμοι

*Επίσημη ιστοσελίδα
*2Cellos στο YouTube

Κατηγορία:YouTubers
Κατηγορία:Πολιτισμός της Κροατίας
Κατηγορία:Rock ντουέτα
Κατηγορία:Κροατικά rock συγκροτήματα
Αδέλα της Φλάνδρας

H **Αδέλα της Φλάνδρας** ή **Αιλάνδη**  (*Adela van Vlaanderen*, 1064 - Απρίλιος 1115), βασιλική σύζυγος της Δανίας με τον γάμο της με τον βασιλιά της Δανίας Κνούτο Δ΄ και δούκισσα της Απουλίας με τον δεύτερο γάμο της με τον Ρογήρο Μπόρσα ήταν η μεγαλύτερη κόρη του Ροβέρτου Α΄, κόμητος της Φλάνδρας και της Γερτρούδης της Σαξονίας. 

## Βασίλισσα της Δανίας

Ο γάμος της με τον Δανό βασιλιά Κνούτο Δ΄ έγινε αμέσως μετά την άνοδο του στον θρόνο της Δανίας (1080) σαν τμήμα της συμφωνίας μεταξύ Δανίας και Φλάνδρας για μεταξύ τους συμμαχία εναντίον του Νορμανδού βασιλιά της Αγγλίας Γουλιέλμου του Κατακτητή.  Με τον γάμο της απέκτησε τρία παιδιά, τον Κάρολο τον Καλό μετέπειτα κόμη της Φλάνδρας (1083) και δυο δίδυμες θυγατέρες την Ίνγκεργερντ Κνουτσντότερ και τη Σεσίλια Κνουτσντάτερ οι οποίες γεννήθηκαν μετά τον θάνατο του πατέρα τους (1086). 

## Δούκισσα της Απουλίας

Μετά τη δολοφονία του πρώτου συζύγου της έφυγε για την πατρίδα της τη Φλάνδρα παίρνοντας μαζί της τον γιο της Κάρολο ενώ άφησε πίσω στη Δανία τις νεογέννητες δίδυμες θυγατέρες της. Έμεινε στην αυλή του πατέρα της και στη συνέχεια του αδελφού της μέχρι που αναχώρησε για την Απουλία για να παντρευτεί τον δούκα της Απουλίας Ρογήρο Μπόρσα και να γίνει έτσι δούκισσα της Απουλίας. Απέκτησε με τον δεύτερο σύζυγο της τρία παιδιά τον Λουδοβίκο που πέθανε σε βρεφική ηλικία, τον μετέπειτα δούκα Γουλιέλμος Β΄ της Απουλίας και τον Γυισκάρδο που πέθανε στην εφηβεία (1108).  Μετά τον θάνατο του δεύτερου συζύγου της διατέλεσε αντιβασιλιάς της Απουλίας για λογαριασμό του ανήλικου γιου της Γουλιέλμου (1111 - 1115).

## Παραπομπές



## Εξωτερικοί σύνδεσμοι

*Ισχυρές γυναίκες (1100 - 1150)
*ΔΑΝΙΑ
*ΣΙΚΕΛΙΑ

Κατηγορία:Βασίλισσες της Δανίας
Κατηγορία:Οίκος της Φλάνδρας
Γερτρούδη της Φλάνδρας, δούκισσα της Λωρραίνης

Η **Γερτρούδη της Φλάνδρας, δούκισσα της Λωρραίνης** (περί το 1070 - 1117), κόμισσα του Λέουβεν, λαντγκραβίνα της Βραβάντης από τον πρώτο γάμο της, και δούκισσα της Λωρραίνης από τον δεύτερο γάμο της. Ήταν η δεύτερη κόρη του Ροβέρτου Α΄ κόμη της Φλάνδρας και της Γερτρούδης της Σαξονίας. 

## Βιογραφία
Η Γερτρούδη παντρεύτηκε στον πρώτο της γάμο τον Ερρίκο Γ΄ των Ρέγκιναρ, κόμη του Λέουβεν (1078 - 1095) και λαντγκράβο της Βραβάντης (1085 - 1095). Αυτός πέθανε από τα βαριά τραύματα του κατά την διάρκεια μίας κονταρομαχίας (1095). Τον διαδέχθηκε στην κομητεία και στο λαντγκραβάτο ο αδελφός του Γοδεφρείδος Α΄.
Με τον πρώτο σύζυγο της Ερρίκο, παιδιά της Γερτρούδης ήταν:
* Αδελαΐδα απεβ. 1158, παντρεύτηκε τον Σίμωνα Α΄ δούκα της Λωρραίνης.
* Γερτρούδη.

Η Γερτρούδη της Φλάνδρας παντρεύτηκε σε δεύτερο γάμο της (1196) τον Τιερί Β΄ της Λωρραίνης, γιο του Γεράρδου της Αλσατίας, κόμη του Μετς από τον Οίκο της Λωρραίνης. Όταν η Γερτρούδη τον παντρεύτηκε, αυτός ήταν χήρος με έναν γιο, τον Σιμόν και μια κόρη, τη Γερτρούδη.
Από τον δεύτερο σύζυγό της Τιερί, παιδιά της Γερτρούδης ήταν:
* Τιερί της Αλσατίας.
* Ερρίκος Α΄ (πέθανε το 1165), επίσκοπος της Τουλ.
* Ίντα.
* Ερμεγκάνδη.
* Γκίζελα.

## Παραπομπές


## Εξωτερικοί σύνδεσμοι
* 
*Γενεαλογικό δέντρο των δουκών της Λωρραίνης

Κατηγορία:Οίκος της Φλάνδρας
Κατηγορία:Δούκισσες της Λωρραίνης
Ζακλίν Πατορνί

Η **Ζακλίν Πατορνί** (*[[γαλλικά]] : Jacqueline Patorni *), το πατρικό της όνομα ήταν "Horner", (15 Μαΐου 1917 - 12 Μαρτίου 2012) ήταν Γαλλίδα πρωταθλήτρια της αντισφαίρισης και των χιονοδρομιών. 

Πρωταθλήτρια Γαλλίας στις ηλικιακές κατηγορίες, ήταν επίσης μέλος της ομάδας σκι της Γαλλίας. Συμμετέχει σε πολλά μεγάλα ερασιτεχνικά πρωταθλήματα, συμπεριλαμβανομένου του Γαλλικού Όπεν, Γουίμπλεντον, του Φόρεστ Χιλ μέχρι το 1956, όταν έγινε κι επαγγελματίας παίκτης.

Στις 12 Απριλίου του 1942 παντρεύτηκε τον Ραφαέλ Πατορνί επίσης αθλητή της αντισφαίρισης και ηθοποιό. Ήταν προπονήτρια αντισφαίρισης στην Ρασίνγκ Κλαμπ ντε Φρανς.

Στο Πρωτάθλημα αντισφαίρισης Ανατολικής Μεσογείου το 1951 στο διπλό γυναικών ήταν με συμπαίκτρια την Αργεντίνα Μακ Γκουάιρ.

## Παραπομπές


Κατηγορία:Γαλλίδες αθλήτριες της αντισφαίρισης
Κατηγορία:Ρασίνγκ Κλαμπ ντε Φρανς
Κατηγορία:Γάλλοι προπονητές της αντισφαίρισης
Κύπελλο Πρωταθλητριών Ποδοσφαίρου Ωκεανίας 2017

Το Κύπελλο Πρωταθλητριών Ποδοσφαίρου Ωκεανίας 2017 είναι η 16η σεζόν της κορυφαίας διασυλλογικής διοργάνωσης ποδοσφαίρου της Ωκεανίας και διοργανώνεται από την Ποδοσφαιρική Συνομοσπονδία Ωκεανίας. Η πρωταθλήτρια της διοργάνωσης θα αντιπροσωπεύσει την Ωκεανία στο Παγκόσμιο Κύπελλο Συλλόγων 2017. Η Όκλαντ Σίτι ΦΚ κατέκτησε τους 6 προηγούμενους τίτλους.

## Ομάδες που συμμετέχουν

## Τοποθεσίες Ομάδων

## Πρόγραμμα αγώνων

## Προκριματικός Όμιλος
Από εδώ προκρίνεται μόνο η 1η και η 2η του ομίλου.

----

----

----

----

----

## Φάση Ομίλων

### Γκρουπ Δυναμικότητας

### 1ος Όμιλος

----

----

----

----

----

### 2ος Όμιλος

----

----

----

----

----

### 3ος Όμιλος

----

----

----

----

----

### 4ος Όμιλος

----

----

----

----

----

## Φάση Νοκ-Άουτ

### Ημιτελικοί

----

----

----

### Τελικοί

----

## Κατάταξη

## Δείτε επίσης
Κύπελλο Πρωταθλητριών Ποδοσφαίρου Ωκεανίας

## Πηγές
English Wikipedia
Επίσημος Ιστότοπος 

Κατηγορία:Ποδόσφαιρο στην Ωκεανία
Κατάλογος νησιών της Βόρειας Μακεδονίας

Αυτός είναι ένας **κατάλογος νησιών της [[Βόρεια Μακεδονία|Βόρειας Μακεδονίας]].** Καθώς η χώρα είναι περίκλειστη, όλα τα νησιά της βρίσκονται σε λίμνες ή ποταμούς. Το μεγαλύτερο νησί είναι το Γκόλεμ Γκραντ στην λίμνη Πρέσπα, με έκταση 0.18 τ.χλμ., και επίσης το μόνο που βρίσκεται σε φυσική λίμνη (τα υπόλοιπα είναι φυσικά, αλλά βρίσκονται σε τεχνητές λίμνες).

## Νησιά που βρίσκονται σε λίμνες

### [[Λίμνη Δίβρης]]
* Μεγάλο Νησί της Δίβρης και Μικρό Νησί της Δίβρης (γεωγραφικές συντεταγμένες: )

### [[Λίμνη Καλιμάντσι]]
* Καλάτα (γίνεται χερσόνησος το καλοκαίρι) (γεωγραφικές συντεταγμένες: )

### [[Μεγάλη Πρέσπα]]
* Γκόλεμ Γκραντ (Νήσος του Φιδιού) (γεωγραφικές συντεταγμένες: )

### [[Λίμνη Τίκβες]]
* Γκραντίστε (γεωγραφικές συντεταγμένες: )
* ανώνυμο νησί κοντά στην ακτή του Μπρουσάνι (δήμος Καβαντάρτσι) (γεωγραφικές συντεταγμένες: )
* ανώνυμο νησί κοντά στην ακτή της Ντράντνια (δήμος Καβαντάρτσι) (γεωγραφικές συντεταγμένες: )
* ανώνυμο νησί κοντά στο σημείο που διακλαδίζεται και συνεχίζει στον ποταμό Μπλάστιτσα.(γεωγραφικές συντεταγμένες: )

## Νησιά που βρίσκονται σε ποταμούς
Δύο νησιά βρίσκονται στην ροή του ποταμού Βαρδάρη. Επίσης, βρίσκονται στον δήμο Βαλάντοβο, και είναι τα ακόλουθα: (γεωγραφικές συντεταγμένες: ).

* Γιανιτάς, Βέλες
* Αντάτα

## Παραπομπές


Πγδμ
Παύλος Γερακάρης

Ο **Παύλος Γερακάρης** (Κορυδαλλός Αττικής, 1949 - Βραχάτι, 4 Σεπτεμβρίου 2024) ήταν Έλληνας δημοσιογράφος. Είχε διατελέσει πρόεδρος του Πανελλήνιου Σύνδεσμου Αθλητικού Τύπου (*Π.Σ.Α.Τ.*) ενώ είχε θητεύσει και σε διάφορες άλλες θέσεις.

## Βιογραφία
Γεννήθηκε στον Κορυδαλλό το 1949, όπου και μεγάλωσε.

Απόφοιτος της Παντείου Σχολής (σήμερα Πάντειο Πανεπιστήμιο). Εργάσθηκε επί σειρά ετών σε διάφορες εφημερίδες και έντυπα αλλά και στην τηλεόραση και το ραδιόφωνο της ΕΡΤ όπου ήταν προϊστάμενος με κύριο αντικείμενο την αθλητικογραφία. Διετέλεσε ακόμη, σαν τακτικό μέλος του Πειθαρχικού συμβουλίου της ΕΣΗΕΑ, ενώ μέχρι τον θάνατο του ήταν πρόεδρος του Β-βαθμού Πειθαρχικού συμβουλίου της Ένωσης.

Πνίγηκε σε παραλία του Βραχατίου στις 4 Σεπτεμβρίου 2024, σε ηλικία 75 ετών.

## Παραπομπές

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Νατάσα Νίνκοβιτς

Η **Νατάσα Νίνκοβιτς** (σερβικά κυριλλικά: *Наташа Нинковић*, 22 Ιουλίου 1972) είναι ηθοποιός του κινηματογράφου και της τηλεόρασης από τη Σερβία. Περισσότερο γνωστή έγινε από τους ρόλους της, στις κινηματογραφικές ταινίες *Savior* (1998), *War Live* (2000), *The Professional* (2003) και *Klopka* (2007). Στην καριέρα της έχει συμμετάσχει σε πάνω από 10 ταινίες, σε πάνω από 5 τηλεταινίες και σε πάνω από 10 τηλεοπτικές σειρές. Πέρα από τη μικρή και τη μεγάλη οθόνη έχει συμμετάσχει και στο θέατρο.

Γεννήθηκε στο Τρεμπίνιε, της Γιουγκοσλαβίας (τότε, τώρα Βοσνία και Ερζεγοβίνη), ο πατέρας λέγεται Μπράνκο και η μητέρα της Μιλένα. Στη γενέτειρά της τελείωσε την υποχρεωτική της εκπαίδευση, ενώ το 1994, αποφοίτησε από τη Δραματική Σχολή, του Πανεπιστημίου του Βελιγραδίου. Συμμαθητές εκεί ήταν αρκετοί γνωστοί σήμερα Σέρβοι ηθοποιοί όπως ο Βόιν Σέτκοβιτς, ο Σεργκέι Τριφούνοβιτς και ο Νεμπόισα Γκλογκόβατς. Η Νίνκοβιτς είναι παντρεμένη με τον Νέναντ Σαρένατς, με τον οποίον απέκτησε δίδυμα, τον Λούκα και τον Ματία Σάρενατς.

Η καριέρα της ξεκίνησε το 1989, στην ταινία *Najbolji*, όπου ερμήνευσε μία σερβιτόρα, σε ηλικία 17 ετών. Το 1998 συμμετείχε στην πρώτη της τηλεταινία, ονόματι *Golubovića apoteka*. Την ίδια χρονιά συμμετείχε και για πρώτη φορά σε τηλεοπτική σειρά, ονόματι *Porodično blago* (1998-2001). Το 1998, για την ταινία *Savior*, έλαβε το βραβείο της Καλύτερης Γυναίκες Ηθοποιού, στο *Sochi International Film Festival*, καθώς και στο *Valencienne Film Festival*. Στην ίδια κατηγορία βραβεύτηκε τρεις φορές και στο *Niš International Film Festival*. 

## Φιλμογραφία

## Βραβεύσεις

## Παραπομπές


## Εξωτερικοί σύνδεσμοι
* 

Κατηγορία:Σέρβοι ηθοποιοί
Δήμος Καλλιφωνίας

Ο **Δήμος Καλλιφωνίας** ήταν δήμος της πρώην Επαρχίας Καλαβρύτων που καταργήθηκε το 1912 με θέσπιση του θεσμού των διοικητικά ανεξάρτητων κοινοτήτων.

## Διοικητική ιστορία
Ο δήμος ιδρύθηκε με βασιλικό διάταγμα στις 20 Απριλίου του 1835 με έδρα τον οικισμό Κέρτεζη. Κατατάχθηκε στους δήμους Β΄ Τάξεως και οι οικισμοί που τον αποτελούσαν ήταν οι εξής: Κέρτεζη, Σαβάνι, Συρμπάνι, Κάνδαλος, Λαγοβούνι. το 1841 ο Δήμος καταργήθηκε και οι οικισμοί που τον αποτελούσαν προσαρτήθηκαν στο γειτονικό Δήμο Καλαβρύτων.

Με το Β.Δ. της 20ης Ιανουαρίου του 1870 ο Δήμος Καλλιφωνίας ανασυστάθηκε και παρέμεινε σε λειτουργία μέχρι το 1912 οπότε και καταργήθηκε οριστικά. Στη θέση του δημιουργήθηκαν 5 ανεξάρτητες κοινότητες.

Το όνομά του ο δήμος το όφειλε στο όρος Καλλιφώνιο, στις πλαγίες του οποίου είναι χτισμένοι οι περισσότεροι από τους οικισμούς που τον αποτελούσαν.

## Πηγές
* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* 
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Καλλιφωνίας. eetaa.gr. Ανακτήθηκε: 26/04/2017.

Κατηγορία:Παλαιότεροι δήμοι της Ελλάδας
Κατηγορία:Δήμος Καλαβρύτων
Κατηγορία:Ιστορία της Αχαΐας
Ζακ Ντυκλό

Ο **Ζακ Ντυκλό** (Γαλλικά **Jacques Duclos**, Hautes-Pyrénées, 2 Οκτωβρίου 1896 - Montreuil 25 Απριλίου 1975) ήταν Γάλλος πολιτικός, τιμημένος με το Σοβιετικό βραβείο Λένιν (1972) και επικεφαλής επί σειρά ετών του Γαλλικού Κομμουνιστικού Κόμματος. Πολέμησε στον Α΄Παγκόσμιο Πόλεμο όπου τραυματίσθηκε και συνελήφθη αιχμάλωτος από τους Γερμανούς (1917) Το 1969 ήταν υποψήφιος πρόεδρος της Γαλλίας.

## Παραπομπές


## Πηγές
* Εφημερίδα «Μακεδονία», φύλλο της 26 Απριλίου 1975, σελ. 10 : «''Πέθανε ο παλαίμαχος αρχηγός του Κ.Κ. Γαλλίας Ζακ Ντυκλώ''» 

## Εξωτερικοί σύνδεσμοι
* 

Κατηγορία:Γάλλοι πολιτικοί
Ερίκ Καστέλ

**Ερίκ Καστέλ** () είναι ποδοσφαιρικός χαρακτήρας κόμικς που δημιουργήθηκε από τους Βέλγους κομίστες *Raymond Reding* (1920 – 1999) και *Francoise Hugues*. Ο Ερίκ Καστέλ, σύμφωνα πάντοτε με το σενάριο, αγωνίσθηκε με έναρξη το 1979 στη Μπαρτσελόνα (αν και προηγούμενα φέρεται να ανήκει στην Ίντερ Μιλάνου) και εν-συνεχεία την Παρί Σεν Ζερμέν πριν επιστρέψει στην ομάδα της Καταλονίας για να κλείσει την καριέρα του (1986) Πλην της αγωνιστικής του δράσης, οι συντελεστές του χαρακτήρα φρόντισαν να του προσδώσουν και κοινωνική διάσταση, εμφανίζοντάς τον να παρουσιάζει πλούσια προσωπική ζωή.

Στην Ελλάδα κάποιες από τις ιστορίες του Ερίκ Καστέλ δημοσίευσε η εκδοτική εταιρεία STAR COMICS, αλλά και τα περιοδικά Μπλεκ και Αγόρι. Από τις 17 Δεκεμβρίου 2017 ανακοινώθηκε πως ο Έρικ Καστέλ επέστρεφε με επανέκδοση όλων των ιστοριών του, όπως και τον αδημοσίευτών του, συνολικά 15 τεύχη και το συλλεκτικό τεύχος #0 από τις Εκδόσεις Μικρός Ήρως σε συνεργασία με το Έθνος Της Κυριακής.

## Παραπομπές


## Εξωτερικοί σύνδεσμοι
* 
* 

Κατηγορία:Χαρακτήρες κόμικς
Λίλια Μπρικ

Η **Λίλια Γιούριεβνα Μπρικ** (ρωσικά: *Лиля Юрьевна Брик*, 11 Νοεμβρίου 1891 - 4 Αυγούστου 1978) ήταν Ρωσίδα συγγραφέας και μέλος της υψηλής κοινωνίας, η οποία συνδέθηκε, με σπουδαίους πρωτοπόρους Ρώσους, μεταξύ το 1914 και το 1930. Περισσότερο γνωστή είναι για τον ερωτικό δεσμό που είχε με τον Ρώσο συγγραφέα Βλάντιμιρ Μαγιακόφσκι. Υπήρξε επίσης παντρεμένη και με τον ποιητή, εκδότη,  κριτικό λογοτεχνίας Όσιπ Μπρικ. Ήταν η μεγάλη αδελφή της Έλσα Τριολέ. Ο Πάμπλο Νερούδα την ονόμασε «μούσα της ρωσικής avant-garde». Το όνομά της συχνά παίρνει το σχήμα του ακρωνυμίου, ως "Л.Ю." ή "Л.Ю.Б, το οποίο είναι και τα τρία πρώτα γράμματα της ρωσικής λέξης «любовь», που σημαίνει αγάπη.

Η Λίλια γεννήθηκε ως Κάγκαν. Η οικογένεια της ήταν εβραϊκής καταγωγής και ήταν αρκετά πλούσια. Ο πατέρας της ήταν δικηγόρος και δάσκαλος μουσικής στη Μόσχα. Τόσο αυτή όσο και η αδελφή της έλαβα άριστη εκπαίδευση, ενώ έμαθαν γαλλικά και γερμανικά άπταιστα, καθώς και πιάνο. Η Λίλια αποφοίτησε αργότερα από το Πανεπιστήμιο Αρχιτεκτονικής της Μόσχας. Αργότερα, γνωρίζει τον Μαγιακόφσκι, όπου διατηρούν ερωτική σχέση από το 1917 έως και το 1923. Όταν το 1930 ο Μαγιακόφσκι, αυτοκτονεί πολλοί σπεύδουν να κατηγορήσουν τη Λίλια και το πάθος του για αυτήν για την αυτοκτονία. Η ίδια όμως το αρνείται, συμπληρώνοντας ότι όσο ήτανε μαζί αποπειράθηκε δύο φορές να αυτοκτονήσει, σώζοντάς τον και τις δύο. Η φιλία τους κράτησε και μετά τον χωρισμό τους.

Σε ηλικία 87 ετών, το 1978, κι ενώ είχε μία σοβαρή ασθένεια αυτοκτόνησε κι εκείνη, αφήνοντας πίσω πολλά χειρόγραφα και γλυπτά. Κατά τη διάρκεια της ζωή της, τόσο αυτή όσο και ο σύζυγός της Όσιπ, λέγεται ότι είχαν σχέση με το Λαϊκό Κομισαριάτο Εσωτερικών Υποθέσεων και τη μυστική υπηρεσία РСФСР. Αλλά τίποτε δεν έχει επιβεβαιωθεί, παρά μονάχα υπάρχουν υποθέσεις. Κατά τη διάρκεια της ζωής της, πολλοί την ονόμασα άπληστη και άλλοι αλτρουΐστρια. Η δεύτερη άποψη φαίνεται να υπερνικά καθώς βοήθησε πάρα πολλούς ταλαντούχους καλλιτέχνες στο ξεκίνημα της καριέρας τους, μεταξύ αυτών οι: Σεργκέι Αϊζενστάιν, Λεβ Κουλέσωφ, Μπορίς Παστερνάκ, Καζιμίρ Μαλέβιτς, Σεργκέι Παρατζάνωφ, Μάγια Πλισέτσκαγια, Αντρέι Βοζνεσένσκι και Πάμπλο Πικάσο.

## Εργογραφία
* "Щен" (*The Pup*)
* "С Маяковским" (*Με τον Μαγιακόφσκι*)
* "Пристрастные рассказы" (*Passionate Stories*)
* Letters between Lilya and Elsa, 1920s-1970

## Γκαλερί

File:Osip LUB.jpg|Η Μπρικ, το 1912, με τον σύζυγό της Όσιπ Μπρικ
File:Vladimir mayakovsky and lilya brik.jpg|Η Μπρικ, μαζί με τον Μαγιακόφσκι.
File:LYuB in Chained by film.jpg|Η Μπρικ, το 1918, στην πρώτη και τελευταία εμφάνισή της στον Κινηματογράφο.
|Η Μπρικ, το 1924



## Παραπομπές


## Εξωτερικοί σύνδεσμοι

* Memoirs of Inna Gens, L.Yu.B.'s stepdaughter 
* Unfavorable article
* book review "The Riddle and the Magic of Lilya Brik" by Arkady Vaksberg
* Lilya Brik's lipstick portraits by Lena Hades
* 

Κατηγορία:Ρώσοι λογοτέχνες
Κατηγορία:Ρωσίδες ηθοποιοί
Κατηγορία:Αυτόχειρες καλλιτέχνες
Κατηγορία:Εβραίοι
Λιμνοθάλασσα Καραβαστά

Η **λιμνοθάλασσα του Καραβαστά** (**) είναι η μεγαλύτερη λιμνοθάλασσα στην Αλβανία και μία από τις μεγαλύτερες στις ακτές της Αδριατικής Θάλασσας. Χωρίζεται από την θάλασσα με μια λωρίδα αμμώδους έκτασης. Η λιμνοθάλασσα αποτελεί μέρος του Εθνικού Πάρκου Ντιβιάκα-Καραβαστά και προστατευμένη φυσική περιοχή διεθνούς σημασίας, αφού είναι προστατευμένος υδροβιότοπος της σύμβασης Ραμσάρ από το 1995. 

## Γεωγραφία
[δεξιά|μικρογραφία|241x241εσ|Η Λιμνοθάλασσα Καραβαστά είναι χώρος αναπαραγωγής του [αργυροπελεκάνος|αργυροπελεκάνου.]]
Η λιμνοθάλασσα βρίσκεται στην δυτική Αλβανία, κοντά στον οικισμό Ντιβγιάκα. Η λιμνοθάλασσα χωρίζεται από την Αδριατική θάλασσα με μια μακριά λωρίδα άμμου. Η λιμνοθάλασσα του Καραβαστά έχει στην έκτασή της πολλά πεύκα και μικρά αμμώδη νησιά. Είναι γνωστή για τον απειλούμενο αργυροπελεκάνο που αναπαράγεται στην περιοχή. Υπολογίζεται ότι το 6.4% του ευρωπαϊκού πληθυσμού αργυροπελεκάνου, αναπαράγεται στην λιμνοθάλασσα Καραβαστά.

Η λιμνοθάλασσα του Καραβαστά βρίσκεται στον κατάλογο των υγροβιοτόπων διεθνής σημασίας της σύμβασης Ραμσάρ, και αποτελεί μέρος του Εθνικού Πάρκου Ντιβιάκε-Καραβαστά. Εντός των ορίων του πάρκου, υπάρχουν πολλά εστιατόρια. Το πιο δημοφιλές είναι το Divjaka Fish, που είναι γνωστό για την ποικιλία των ψαριών του, που μαγειρεύονται μαζί με λαχανικά. Οι εκστρατείες απεντόμωσης είχαν σταματήσει εδώ και αρκετά χρόνια, αν και η περιοχή παρουσιάζει έντονη παρουσία κουνουπιών. Ωστόσο, το 2014 η κυβέρνηση συνέχισε τις προσπάθειες απεντόμωσης καθώς και ένα σχέδιο για την αναμόρφωση των εγκταστάσεων του πάρκου. Επίσης, το σχέδιο περιλάμβανει απαγόρευση του κυνηγιού, ενώ αναπτύσσεται ως δραστηριότητα η παρατήρηση πουλιών στην περιοχή.

## Φωτογραφίες
center|thumb|800px|Το Εθνικό Πάρκο Καραβαστά, το 2016

## Δείτε επίσης
* Εθνικό Πάρκο Ντιβιάκα-Καραβαστά
* Βιοποικιλότητα της Αλβανίας
* Περιβάλλον της Αλβανίας
* Κατάλογος των εθνικών πάρκων της Αλβανίας
* Λιμνοθάλασσα Νάρτα
* Τουρισμός στην Αλβανία
* Πατόκ

## Παραπομπές


## Εξωτερικοί σύνδεσμοι
* 
* 

Κατηγορία:Λίμνες της Αλβανίας
Η αγελάδα που έπεσε από τον ουρανό

Το ***Η αγελάδα που έπεσε από τον ουρανό*** (πρωτότυπος τίτλος: ***Un cuento chino***) είναι αργεντίνικη ταινία του 2011 σε σκηνοθεσία και σενάριο του Σεμπαστιάν Μπορενζτάιν.

## Πλοκή
Η ταινία ξεκινάει με τον Τζουν στην Κίνα, ο οποίος βρίσκεται σε μια βάρκα με την αρραβωνιαστικιά του. Ξαφνικά, μία αγελάδα πέφτει από μεγάλο ύψος και την σκοτώνει.

Στη συνέχεια, στο Μπουένος Άιρες, ζει ένας σιδηροπώλης, ο Ρομπέρτο, που είναι παράξενος και μονόχνωτος. Μία από τις αγαπημένες του συνήθειες είναι να μαζεύει εφημερίδες και να κόβει τα άρθρα με τις πιο περίεργες ειδήσεις, κρατώντας τις σε αρχείο. Επίσης, είχε μία σύντομη σχέση στο παρελθόν με τη Μαρί, μία γυναίκα που ζει στην ύπαιθρο και είναι ακόμα ερωτευμένη μαζί του.

Μία μέρα, ο Ρομπέρτο βλέπει τον Τζουν να τον διώχνουν βιαίως από ένα αμάξι. Τότε, τον βοηθά και προσπαθεί να καταλάβει τι συμβαίνει, όμως ο Τζουν δεν ξέρει ισπανικά. Μετά από λίγο, μαθαίνει ότι ο Τζουν βρίσκεται στην Αργεντινή για να βρει τον θείο του. Ο Ρομπέρτο απευθύνεται στην αστυνομία, στην κινεζική πρεσβεία και στην κινεζική κοινότητα, όμως δεν καταφέρνει να τον βοηθήσει. 

Έτσι, ο Τζουν μένει για αρκετές μέρες στο σπίτι του και τον βοηθά στις δουλειές. Μία μέρα, ο Τζουν τον ρωτά γιατί μαζεύει αποκόμματα εφημερίδων και ο Ρομπέρτο του λέει πως ο πατέρας του παραλάμβανε κάθε Κυριακή την εφημερίδα L' Unita, ώσπου μια μέρα είδε τον Ρομπέρτο στο εξώφυλλο να κρατά ένα όπλο, επειδή ήταν στρατιώτης στον πόλεμο των Φώκλαντ. Του λέει πως η εμπειρία αυτή του άλλαξε την κοσμοθεωρία για τη ζωή. Έπειτα, του λέει πως είχε κρατήσει μία είδηση από την Κίνα, όπου κάποιοι έκλεβαν ζώα και τα έβαζαν σε αεροπλάνο. Όμως, οι χωρικοί τους κατάλαβαν και τους κυνήγησαν  με όπλα και οι κλέφτες αναγκάστηκαν να ανοίξουν τις πόρτες του αεροπλάνου και μία από τις δύο αγελάδες να πέσει σε μία βάρκα και να σκοτώσει μία γυναίκα. Τότε, ο Τζουν του λέει πως αυτή η ιστορία είναι η δική του. 

Το επόμενο πρωί, κάποιος καλεί το Ρομπέρτο και του λέει πως ο θείος του Τζουν ζει στη Μεντόσα. Ο Ρομπέρτο τον πηγαίνει στο αεροδρόμιο και οι δύο φίλοι αποχαιρετιούνται. Στο τέλος, ο Ρομπέρτο παίρνει το αμάξι του και πηγαίνει στο μέρος που ζει η Μαρί και την βλέπει να φροντίζει μία αγελάδα. 

## Διανομή

## Βραβεία/Διακρίσεις
Η ταινία κέρδισε το Βραβείο Γκόγια Καλύτερης Ιβηροαμερικανικής Ταινίας το 2012.

## Παραπομπές


Κατηγορία:Ταινίες του 2011
Κατηγορία:Ισπανόφωνες ταινίες
Κατηγορία:Αργεντινικές ταινίες
Κατηγορία:Αργεντινικές κωμικές ταινίες